Жуау Лопиш д'Улюа
Скръбта ми е голяма…

Превод от португалски: Симеон Хаджикосев, 1984

chitanka.info

Скръбта ми е голяма,

не спя по цели нощи,

че моят мил го няма.

Ако харесва друга

и ако люби нея,

защо ли да живея?

Какво ли да направя?

Такава скръб ме трови!

Той много закъснява —

ако се среща с друга

и ако люби нея,

защо ли да живея?

Дали е тъй, бог види,

че аз смъртта си чакам,

щом милият не иде…

Ако си има друга

и ако люби нея,

защо ли да живея?

Не е живот, а мъка

да чезнеш във разлъка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.